|  |
| --- |
|  |

|  |
| --- |
| **ԿՈՒՐՂԻՆՅԱՆ ԷՆԴՈՍԿՈՊԻԿ ՎԻՐԱԲՈՒԺՈՒԹՅԱՆ ԿԵՆՏՐՈՆ ՍՊԸ** |
| **Գյումրի քաղաքում ժամանակակից բազմապրոֆիլ բժշկական կենտրոնի հիմնում** |
|  |



# ԲՈՎԱՆԴԱԿՈՒԹՅՈՒՆ

[1. Բիզնես գաղափարի նկարագրություն 2](#_Toc93353152)

[2․ Մատուցվող ծառայություններ 13](#_Toc93353153)

[3․ Հաճախորդների սեգմենտներ 16](#_Toc93353154)6

[4. Օգտակար (արժեքային) առաջարկ](#_Toc93353155) 19

[5. Մարքետինգային ուղիներ 21](#_Toc93353156)1

[6. Հաճախորդների հետ հարաբերություններ 24](#_Toc93353157)4

[7. Եկամուտներ 25](#_Toc93353158)5

[8. Հիմնական գործառնություններ 26](#_Toc93353159)6

[9․Հիմնական ռեսուրսներ 27](#_Toc93353160)7

[10․Հիմնական գործընկերներ 28](#_Toc93353161)8

[11․Ֆինանսական պլանավորում 29](#_Toc93353163)8

**ԲԻԶՆԵՍ ՄՈԴԵԼԻ ԿՏԱՎ**

# Բիզնես գաղափարի նկարագրություն

«Կուրղինյան էնդոսկոպիկ վիրաբուժության կենտրոն» սահմանափակ պատասխանատվությամբ ընկերությունը(հետագայում՝ Ընկերություն)շահույթ ստանալու նպատակով հիմնադրված առևտրային կազմակերպություն հանդիսացող իրավաբանական անձ է:

Ընկերությունը հիմնադրվել է 2020թվականի մարտի 10-ին (պետական գրանցման համար՝ N29.110.1120740, ՀՎՀՀ 05549769): Նախատեսվող գործունեության հասցեն է՝ ՀՀ Շիրակիմարզ, ք. Գյումրի, Շիրակացի փող. 162շենք:

Ընկերության հիմնական նպատակն է՝ Շիրակի մարզիազգաբնակչության համար առողջապահության զարգացմանպահանջներին համապատասխան, ժամանակակից մեթոդների կիրառմամբԳյումրի քաղաքում ժամանակակից բազմապրոֆիլ բժշկական կենտրոնիհիմնումը, որտեղ մատուցվելու է բարձրորակ բուժօգնություն և սպասարկում՝ հիվանդանոցային և արտահիվանդանոցային պայմաններում:

Բժշկական կենտրոնը գործելու է Գյումրի քաղաքի կենտրոնական հատվածում՝ Կումայրի պատմամշակութային արգելոցի տարածքում գտնվող երկհարկանի, սև տուֆից կառուցված հարյուրամյա պատմություն ունեցող, քաղաքում առավել հայտնի՝նախկին«Ճերմակ հիվանդանոց»-ի շենքում։

Ընկերությունը ենթավարձակալության իրավունքով 2020 թվականի մարտ ամսից տեղակայված է եղել շենքի առաջին հարկում, որտեղ էլ իրականացվել ենմեծածավալ շինարարական ևկապիտալ վերանորոգման աշխատանքներ, մոտ 300 քառ․մ․ տարածքի վրա ստեղծվել են ենթակառուցվածքներ՝ ընդունարան, վիրակապարան, վիրահատարան, ախտահանման սենյակ, վարչատնտեսական մաս, հարմարավետ հիվանդասենյակներ, սանհանգույցներ և այլն։

Շենքի այդ հատվածում Ընկերության կողմից կատարված ներդրումները 2020-2021 թթ. ընթացքում կազմել են 49,6 մլն ՀՀ դրամ, որից`

* շինարարական և վերանորոգման աշխատանքներ -16,7 մլն ՀՀ դրամ
* ձեռք բերված բժշկական սարքավորումներ, գույք և կահույք - 29,4 մլն ՀՀ դրամ
* Գյումրու համայնքապետարանի բյուջե ենթավարձակալության դիմաց կատարված վճարներ - 2,9մլն ՀՀ դրամ
* այլ ծախսեր - 0,6մլն ՀՀ դրամ

Ներդրումները հիմնականում կատարվել են Ընկերության բաժնետերերի՝ Դավիթ Առաքելյանի և Աշոտ Կուրղինյանի անձնական միջոցներով։

2020թվականին Ընկերությունը նաև մասնակցել է ՀՀ Կառավարության կողմից հայտարարված  կորոնավիրուսի տնտեսական հետևանքների չեզոքացման 19-րդ միջոցառմանը՝ ներկայացնելով «Գյումրի քաղաքում ժամանակակից բազմապրոֆիլ բժշկական կենտրոնիհիմնում» բիզնես ծրագիրը, որն էլ արժանացել է հավանության՝ հնարավորություն ստեղծելով օգտվելու «Ներդրումների աջակցման կենտրոն» հիմնադրամի կողմից տրամադրվող 10 մլն դրամ վարկային միջոցներից: Ստացված վարկային միջոցները այդ թվում ուղղվել են շենքի վերանորոգմանը և սարքավորումների ձեռքբերմանը։

Ստորև ներկայացնում ենք լուսանկարներ կատարված աշխատանքներից․

























Շենքի մնացած հատվածը՝ հատկապես վերջին 15 տարիներին, գտնվել է անգործունակ վիճակում, հազվադեպ իրականացվել են միայն փոքրածավալ վիրահատական միջամտություններ, չեն նորացվել բժշկական սարքավորումները, հիվանդասենյակները գտնվում են վատ վիճակում, ներքին հարդարման աշխատանքներ չեն կատարվել, ժամանակին ակտիվ գործող կառույցը գտնվում է կիսալքված վիճակում։

Հաշվի առնելով շենքի առկա վիճակը և վերջինիս ամբողջ հզորությամբ վերագործարկելու հնարավորությունները՝ Ընկերությունը պատրաստակամ է**կատարել**

**1 միլիարդ ՀՀ դրամի ներդրում, որից մոտ500մլն արդեն իսկ 2022-2023 թթ. ընթացքում ուղղվելու է հիմնականում շենքի կապիտալ վերանորոգման, բակի բարեկարգման աշխատանքների իրականացմանը: Շինարարական աշխատանքների ավարտից հետո ձեռք կբերվեն գերժամանակակից բժշկական սարքավորումներ, հիվանդանոցային գույք՝ ստորև նշված բաժանմունքների և ծառայությունների հագեցման և բարձրակարգ բուժսպասարկում մատուցելու համար:**

Շինարարական աշխատանքների ընթացքում հատուկ ուշադրություն է դարձվելու նաև **էներգախնայող տեխնոլոգիաների և վերականգնվող էներգիայի կիրառմանը։**

**Կենտրոնը գործելու է 70 մահճակալ հզորությամբ, կստեղծվեն 80 և ավելի աշխատատեղեր**։

Ընդ որում, բուժանձնակազմի միջին ամսեկան աշխատավարձները կազմելու են՝

* բժիշկներ՝ շուրջ 700 000 ՀՀ դրամ
* միջին բուժանձնակազմ՝ առնվազն 200 000 ՀՀ դրամ
* կրտսեր բուժանձնակազմ՝ առնվազն 120 000 ՀՀ դրամ

Ինչպես հայտնի է, Գյումրի քաղաքում գործում են երկու ստացիոնար բուժհաստատություններ՝ «Գյումրի բժշկական կենտրոն»ՓԲԸ, որտեղ բժշկական օգնություն են ստանում չափահաս քաղաքացիները, և «Գյումրու մոր և մանկան ավստրիական հիվանդանոց» ՓԲԸ՝ 0-18 տարեկան երեխաները։

Վերջին տարիներին ի հայտ եկած մարտահրավերները՝ համավարակ, պատերազմ, ինչպես նաև հնարավոր ֆորս-մաժորային այլ իրավիճակները, ցույց են տալիս, որ հանրապետության երկրորդ քաղաքում խիստ անհրաժեշտ է լրացուցիչ ստացիանոր բազմապրոֆիլ բժշկական կենտրոնի առկայությունը, ինչպես՝ չափահաս, այնպես նաև՝մանկահասակ երեխաների բուժումը լիարժեք ապահովելու համար։

2023 թվականից ՀՀ առողջապահության նախարարությունընախատեսում է նաև անցումկատարել ազգաբնակչության պարտադիր առողջության ապահովագրության համակարգի, որը ենթադրում է դեպի բուժմիավորումներ հիվանդների հոսքի ավելացում։ Երկրորդ բազմապրոֆիլ բժշկական կենտրոնի առկայությունը ոչ միայն կապահովի լրացուցիչ մահճակալներ, նաև՝հիվանդանոցների միջև առողջ մրցակցություն ստեղծելով կբարձրացնի մատուցվող բուժսպասարկման որակը մարզում։։

Մեր կենտրոնը նպատակ է ունենալու մատուցել բժշկական օգնության և սպասարկման նաև այն տեսակները, որոնք մարզում բացակայում են կամ թույլ են զարգացած:

Կենտրոնի բժշկական ծառայություններից հիմնականում օգտվելու են Շիրակի մարզի և հարակից շրջանների ազգաբնակչությունը։

# 2․Մատուցվող ծառայություններ

* **Ամբուլատոր պոլիկլինիկական ծառայություն**

Ի տարբերություն պետական ենթակայության տակ գտնվողԳյումրի քաղաքում գործող պոլիկլինիկաների՝կենտրոնի պոլիկլինիկական ծառայության բոլոր կաբինետները համալրված են լինելու ժամանակակից թանկարժեք սարքավորումներով, մասնավորապես՝**գերժամանակակից սոնոգրաֆիկ սարքավորումներ, սրտի էխոսկոպիա իրականացնող սարքավորումներ, թվային ռենտգեն սարքավորում, էլեկտրոնեյրոմիոգրաֆիա, էլեկտրոէնցեֆալոգրաֆիա, էնդոսկոպիկ տարբեր հետազոտություններ իրականացնող սարքավորումներ՝ բրոնխոսկոպիա, գաստրոսկոպիա, կոլոնոսկոպիա, ժամանակակից լաբորատորիա և այլն։**

Նշված սարքավորումներով աշխատող մասնագետները հնարավորություն կունենան իրականացնելու հիվանդների լիարժեք ամբուլատոր բուժում՝ խուսափելով անհարկի ուղեգրումներից ստացիոնար բաժանմունքներ։ Պոլիկլինիկական ծառայությունից պետական պատվերի շրջանակներում կարող են օգտվել հաշվառված բոլոր քաղաքացիները՝ՀՀ առողջապահության նախարարության կողմից հաստատված չափորոշիչներին համապատասխան։ Պոլիկլինիկական ծառայությունում հաշվառում չունեցող քաղաքացիների համարբժշկական օգնություն և սպասարկումը տրամադրվելու է վճարովի սկզբունքով։

* **Ախտորոշիչ բաժանմունք**

Ծառայությունում տեղադրված ժամանակակից ախտորոշիչսարքավորումների և գործիքներիօգնությամբ կիրականացվեն բժշկական լաբորատոր և գործիքային հետազոտություններ:

* Մամոգրաֆիա- այս ծառայության հիմնումը արդարացված է նրանով, որ Շիրակի մարզում չկա ժամանակակից թվային տոմոսինթեզով մամոգրաֆիկ ապարատ, որը էականորեն նվազեցնում է ճառագայթման վտանգները և մարզի կանայք կրծքագեղձի անվտանգ մամոգրաֆիկ հետազոտության համար ստիպված են լինում մեկնել մայրաքաղաք։ Մայրաքաղաք գնալու հնարավորություն՝ հատկապես գյուղական բնակավայրերում, շատ քչերն ունեն, որով և պայմանավորված է կրծքագեղձի նորագոյացությունների տարածվածությունը և բարդությունների բարձր աստիճանը։
* Ժամանակակից սարքավորումներով հագեցած կլինինիկական, բիոքիմիական և իմունոլոգիական լաբորատորիաներ:
* Ուլտրաձայնային հետազոտություններ իրականացնող կաբինետ՝ դոպլեր, դուպլեքս անոթային հիվանդությունների հետազոտման ապարատներով, ինչպես նաև սրտի էխոսկոպիա իրականացնող սարքավորում:
* Թվային ռենտգեն սարքավորում
* Էլեկտրոմիոգրաֆիա
* Էլեկտրոէնցեֆալոգրաֆիա
* էնդոսկոպիկ տարբեր հետազոտություններ իրականացնող սարքավորումներ՝ բրոնխոսկոպիա, գաստրոսկոպիա, կոլոնոսկոպիա։
* **Էնդոսկոպիկ և ընդհանուրվիրաբուժության բաժանմունք**

ժամանակակից վիրաբուժության մեջ բոլոր ուղղություններով վիրահատական միջամտությունները մեծ մասամբ իրականացվում են էնդոսկոպիկ՝ մինիմալ ինվազիվ եղանակով, հիվանդի համար քիչ տրավմատիկ և արագ վերականգնման ժամանակաշրջանով։ Այն ունի հետևալ առավելությունները՝

* Վիրահատությունները կատարվում են լապարասկոպիկ եղանակով, ինչը իր որակով, հարմարավետությամբ և արդյունավետությամբ էապես տարբերվում է ավանդական եղանակով իրականացվող բաց վիրահատություններից։
* Մինիմալ տրավմատիզմը և ստացիոնարում գտնվելու կարճ ժամանակահատվածը (1-3 օր)։
* Հետվիրահատական ցավերը գրեթե բացակայում են կամ շատ մեղմ են։
* Լապարոսկոպիկ վիրաբուժությունը առավել նախընտրելի և անվտանգ է, քանի որ ժամանակակից օպտիկայի և սարքերի օգնությամբ վիրահատական դաշտի պատկերը շատ ավելի մեծ է, քան այն, ինչ տեսնում է վիրաբույժը անզեն աչքերով:
* Էսթետիկ առումով ևս լապարոսկոպիկ վիրահատությունները համարվում են նախընտրելի՝ վիրահատությունից հետո բացակայում են սպիները։
* Վիրահատական ընթացքի ժամանակահատվածը զգալի կարճ է։
* Վերադարձ ակտիվ կյանքին հնարավոր է շատ կարճ ժամանահատված անց։

Սույն բաժանմունքը հագեցած կլինի էնդոսկոպիկ վիրահատություններ իրականացնելու համար նախատեսված համապատասխան սարքավորումներով։

Էնդոսկոպիկ վիրահատություններին զուգահեռ կիրականացվեն նաև բաց ավանդական եղանակով վիրահատություններ, այն հիվանդների համար, որոնք ունեն տարբեր բնույթի հակացուցումներ էնդոսկոպիկ վիրահատության։

* **Մանկական վիրաբուժության բաժանմունք**

Առանձին կգործի մանկական վիրաբուժության բաժանմունքը, որտեղ կիրականացվեն 0-18 տարեկան երեխաների վիրահատություններ՝ բացառապես պետական պատվերի շրջանակներում։ Երեխաների վիրահատությունները առավել անվտանգ իրականացնելու համար կենտրոնը հագեցած կլինի 0-18 տարեկանների համար նախատեսված անեսթեզիոլոգիական և ռեանիմացիոն անհրաժեշտ լավագույն սարքավորումներով։ Փոքրիկները կբուժվեն երեխաների և խնամակալների համար նախատեսված հարմարավետ, անհատական հիվանդասենյակներում։

* **Մանկական բաժանմունք**

Շիրակի մարզում և Գյումրի քաղաքում մանկական հասակի (0-18 տարեկան) երեխաների թիվը 40 000 և ավելի է և գործող միակ մանկաբուժական բաժանմունքը, որը գտնվում է Գյումրու մոր և մանկան ավստրիական հիվանդանոցում ունի ընդամենը 30 մահճակալ հզորություն: Այդ միակ բաժանմունքը հաճախ աշխատում է գերծանրաբեռնված ռեժիմով: Վիճակը շատ ավելի է վատթարանում գարնանային և աշնանային սեզոններին, երբ վիրուսային և վերին շնչուղիների բորբոքային հիվանդությունների քանակը հատկապես մանկահասակ ազգաբնակչության շրջանում կտրուկ ավելանում է և շատ հաճախ ստացիոնար բուժման կարիք ունեցող երեխաների համար մահճակալների թիվը ուղղակի չի բավարարում:

Քովիդ համավարակի լայն տարածման հետ կապված, ռիսկային խմբում են գտնվում նաև 0-18 տարեկան երեխաները։ Համավարակի ճգնաժամի պայմաններում սույն բաժանմունքը կարող է նաև ծառայել քովիդ վիրուսով հիվանդ երեխաների համար՝ թեթևացնելով համակարգի գերծանրաբեռնված աշխատանքը։ Բոլոր հիվանդասենյակները ապահովված են լինելու կենտրոնացված թթվածնի սնուցմամբ։

Այդ պատճառով տարածաշրջանում խիստ անհրաժեշտ է երկրորդ մանկական բաժանմունքի առկայությունը։ Այն հնարավորություն կտա առավել որակյալ իրականացնել երեխաներին մատուցվող բժշկական օգնությունը և սպասարկումը:

* **Ընդհանուր թերապիայի բաժանմունք**

Ընդհանուր թերապիայի բաժանմունքում բուժում կստանան չափահաս քաղաքացիները՝ ընդհանուր թերապիայի բոլոր պրոֆիլներով։ Հիվանդասենյակները հագեցած կլինեն թթվածնի սնուցմամբ, որոնք քովիդ համավարակի սրացման դեպքում արագորեն կհարմարեցվեն քովիդ պացիենտների բուժման համար նախատեսված հիվանդասենյակների։

* **Գինեկոլոգիական բաժանմունք**

Գինեկոլոգիական բաժանմունքում բուժում են ստանալու գինեկոլոգիական տարբեր հիվանդություններ ունեցող կանայք։ Վիրահատությունները իրականացվելու են առավելապես լապարասկոպիկ եղանակով՝ օգտագործելով ժամանակակից էնդոսկոպիայի բոլոր հնարավորությունները՝ հիստերոսկոպիա, կոլպոսկոպիա, հիստերոռեզեստոսկոպիա։

* **Արտամարմնային բեղմնավորման, վերարտադրողականության բաժանմունք**

Դեմոգրաֆիկ խնդիրների առաջնահերթությունից ելնելով կարևոր ենք համարում նաև արտամարմնային բեղմնավորման և վերարտադրողական առողջության լիարժեք գործող բաժանմունքի ստեղծումը՝ համապատասխան լաբորատորիաներով և սարքավորումներով հագեցած։

* **Պլաստիկ և միկրովիրաբուժության բաժանմունք**

Պլաստիկ վիրաբուժության ծառայություններից օգտվող քաղաքացիների աճով պայմանավորված նպատակահարմար է կենտրոնում նաև ունենալ նմանատիպ ծառայություն, որը համալրված է լինելու որակյալ մասնագետներով։

* **Ուռուցքաբանական բաժանմունք**

Ուռուցքային տարբեր հիվանդություններով տառապող հիվանդների ուղեգրումները Երևան քաղաք կազմում են բոլոր տեսակի ուղեգրումների գերակշիռ մասը։

Ստեղծելով տարբեր ուռուցքային հիվանդություններ ունեցող հիվանդների համար հարմարավետ և որակյալ բուժօգնություն ստանալու հնարավորություն՝ կկրճատվի այդ ուղեգրումների թիվը։ Կենտրոնում կաշխատեն առաջատար ուռուցքաբան-վիրաբույժներ։ Կառանձնացվի նաև քիմիոթերապիայի համար նախատեսված համապատասխան տարածք։

* **Ֆիզիկական և մտավոր զարգացման արատներ ունեցող երեխաների վերակագնողական բաժանմունք**

Տարածաշրջանում գործող մանկական վերականգնողական բաժանմունքներից և ոչ մեկը միաժամանակ չի իրականացնում և ֆիզիկական, և մտավոր խնդիրներ ունեցող երեխաների բուժօգնություն։

Բացի դրանից,մարզում գործող վերոնշյալ ծառայությունները ունենալով սահմանափակ ռեսուրսներ և ֆինանսավորում, հնարավորություն չունեն իրականացնելու տարաբնույթ զարգացման արատներ ունեցող երեխաների լիարժեք բուժում։ Հաշվի առնելով նմանատիպ հիվանդություններով տառապող երեխաների՝ հատկապես աուտիզմով տառապող երեխաների բուժման անընդհատությունը և կարևորությունը, երեխաները հաճախ ստիպված են լինում հերթագրվել՝ սպասելով պետական պատվերի իրենց բուժման հերթին։

Այդ իսկ պատճառով շատ ակտուալ է նմանատիպ բաժանմունքի բացումը կենտրոնում։ Ստանալով պետական ֆինանսավորում երեխաները կստանան բուժում՝ անվճար։

# 3․Հաճախորդների սեգմենտներ

Ընկերության նպատակն է մատուցել բժշկական օգնության և սպասարկման այն տեսակները, որոնք մարզում բացակայում են կամ թույլ են զարգացած: Մասնավորապես՝ նշված երկու ծառայությունների համար կարող ենք կատարել սեգմենտավորում, առանձնացնելով թիրախային խմբերը․

**ՍԵԳՄԵՆՏԱՎՈՐՈՒՄ**

|  |  |
| --- | --- |
| Սեգմենտ 1-ի անվանում | Վիրաբուժական հիվանդություններ ունեցող ազգաբնակչություն |
| ՎիրաբուժությունըՇիրակիմարզում | Մարզի բոլոր վիրաբուժական ծառայությունները կենտրոնացված են մեկ հիվանդանոցում՝ «Գյումրի բժշկական կենտրոն» ՓԲԸ-ում, որտեղ առավել գերակշռող են ավանդական բաց եղանակով իրականացվող վիրահատությունները։ Ազգաբնակչությունը չունի այլընտրանք, դրա համար առաջարկում ենք ժամանակակից սարքավորումներով, բարձրակարգ մասնագետներով, հարմարավետ պայմաններով հագեցած նոր կենտրոն։ Ժամանակակից բժշկագիտության մեջ վիրաբուժության առավել նախընտրելի ուղղություն է լապարասկոպիան:Ի տարբերությունավանդական բաց եղանակով վիրահատությունների, այն համարվում է մինիմալ ինվազիվ վիրահատական մեթոդ, հիվանդի համար քիչ տրավմատիկ և արագ վերականգնման ժամանակաշրջանով։ Շիրակի մարզում էնդոսկոպիկ վիրաբուժությունը թերի է զարգացած՝ հիմնականում պայմանավորված մասնագետների սակավությամբ: |
| Աշխարհագրական վայր | Շիրակի ու Լոռու մարզեր, ինչպես նաև Ջավախքի հայաբնակ բնակավայրեր |
| Սեռ | Իգական, արական |
| Տարիք | Էական չէ |
| Եկամուտ | Հատկապես միջին և բարձր եկամուտ ունեցող անձինք, ինչպես նաև սոցիալապես անապահով քաղաքացիներ՝ պետական պատվերի շրջանակներում |
| Կրթություն | Էական չէ |
| Վարքային առանձնահատկություններ | Հատուկ և անհատական սպասարկում ստանալու ակնկալիքներ ունեցող, առողջության նկատմամբ հետևողականություն և ուշադրություն ցուցաբերող անձինք։ Առողջական խնդիրներ ունենալու դեպքում դիմում են միայն համապատասխան որակավորում ունեցող փորձառու մասնագետի։ Հետևում են վիրաբուժության զարգացման ժամանակակից տենդենցներին և մոտեցումներին։ Նախքան որոշում կայացնելը՝ հետաքրքրվում են նաև նմանատիպ բժշկական կենտրոնների պայմաններով և մատուցվող ծառայությունների գներով։ |

**Persona 1**

|  |  |
| --- | --- |
| Անուն | Հասմիկ |
| Ո՞վ է | Մանկավարժ |
| Աշխարհագրական | ՀՀ, Շիրակի մարզ, ք.Գյումրի |
| Ժողովրդագրական | 30-45 տարեկան կին է, ամուսնացած, ունի 1-3 երեխաներ, միջին եկամտով |
| Վարքային | Նախընտրում է դիմել բուժօգնության՝ ոլորտում հայտնի և համբավ ունեցող մասնագետների, անձամբ կամ ծանոթների միջոցով՝ հեռախոսազանգով նախապես պայմանավորվելուց հետո։  Սիրում է հատուկ ուշադրություն իր հանդեպ, հարմարավետ պայմաններ և բարձրակարգ սպասարկում։ |
| Նպատակներ (ի՞նչ գործնական նպատակներ ունի) | Վստահելի որակյալ մասնագետի մոտ լուծի իր առողջական խնդիրը։ |
| Որոշիչներ (ղեկավարի արձագանք, հետազոտության արդյունքներ, այլ) | Մասնագետի փորձառու լինելը և բազմաթիվ գոհունակ պացիենտների առկայությունը իր շրջապատում։Ժամանակակից վիրաբուժական մեթոդների կիրառումը կլինիկայում և լավագույն գնառաջարկը։ |
| Մարտահրավերներ | Հետվիրահատական բարդությունների բացակայություն, անհատական հիվանդասենյակ, բարձրակարգ սպասարկում։ |
| Մեր պրոդուկտը կօգնի անել… | Լիարժեք բուժում և արագապաքինում։ |
| Պրոդուկտի հետ տեսնում է խնդիրներ | Ունի վախեր վիրահատական միջամտություններից և անզգայացման տարբեր տեսակներից։  Տատանվում է իր ընտրած բուժհաստատության մեջ։ |
| Մարքեթինգային առաջարկ | Ավանդական բաց վիրահատության փոխարեն լապարասկոպիկ ժամանակակից վիրահատության իրականացում։Ժամանակակից սարքավորումների առկայություն։  Բուժման արժեքի մեջ ներառված են անհրաժեշտ բոլոր ախտորոշիչ և լաբորատոր հետազոտությունները։  Հիվանդասենյակի, հիվանդանոցային սպիտակեղենի և այլ անհրաժեշտ հիգիենիկ պարագաների անվճար տրամադրում։ Տրամադրվում է անվճար դիետիկ սնունդ։ |

|  |  |
| --- | --- |
| Սեգմենտ 2-ի անվանում | 0-18 տարեկան երեխաներ, նրանց ծնողներ |
| ՄանկաբուժությունըՇիրակիմարզում | Հայաստանի Հանրապետության Վիճակագրական կոմիտեի պաշտոնական կայքից՝ <https://Armstat.am>, տեղեկանում ենք, որ Շիրակի մարզում մանկական ազգաբնակչության թիվը մոտ 40 000 է։  Շիրակի մարզպետարանի պաշտոնական կայքում` <https://www.shirak.mtad.am> նշված է, որ մարզում 0-18 տարեկան երեխաների թերապևտիկ հիվանդանոցային բուժման նպատակով Շիրակի մարզում ծավալված է ընդամենը 30 մահճակալ։  Շիրակի մարզում գործող միակ մանկաբուժական բաժանմունքը գտնվում է «Գյումրու մոր և մանկան ավստրիական հիվանդանոց» ՓԲԸ-ում՝ ընդամենը 30 մահճակալ հզորությամբ: Այդ միակ բաժանմունքը հաճախ աշխատում է գերծանրաբեռնված ռեժիմով: Վիճակը շատ ավելի է վատթարանում գարնանային և աշնանային սեզոններին, երբ վիրուսային և վերին շնչուղիների բորբոքային հիվանդությունների քանակը կտրուկ ավելանում է և շատ հաճախ ստացիոնար բուժման կարիք ունեցող երեխաների համար մահճակալների թիվը ուղղակի չի բավականացնում: Այդ իսկ պատճառով տարածաշրջանում խիստ անհրաժեշտ է երկրորդ նմանատիպ կամ ավելի լավ պայմաններով ևս նոր մանկաբուժական բաժանմունքի առկայությունը: |
| Աշխարհագրական վայր | Շիրակի ու Լոռու մարզեր, ինչպես նաև Ջավախքի հայաբնակ բնակավայրեր |
| Սեռ | Իգական, արական |
| Տարիք | 0-18 տարեկան |
| Եկամուտ | Անկախ սոցիալական կարգավիճակից, քանի որ բուժօգնությունը կարող է մատուցվել նաև պետական պատվերի շրջանակներում՝ ՀՀ ԱՆ ֆինանսավորմամբ:ՀՀ քաղաքացիություն չունեցող անձանց համար վճարովի սկզբունքով։ |
| Կրթություն | Էական չէ |
| Վարքային առանձնահատկություններ | Սուր և շնչառական հիվանդություններով հաճախ հիվանդացող, տարբեր խրոնիկ հիվանդություններ ունեցող երեխաներ:  Ծնողները առավել հետևողական են և դիմում են կլինիկա՝ ակնկալելով փորձառու և հոգատար մասնագետի խորհրդատվության կամ ստացիոնար բուժման: Նախընտրում են ստանալ անհատական բուժսպասարկում։ |

**Persona 2**

|  |  |
| --- | --- |
| Անուն | Արամ |
| Ո՞վ է | աշակերտ |
| Աշխարհագրական | ՀՀ, Շիրակի մարզ, գ. Արևիկ |
| Ժողովրդագրական | 6-10 տարեկան երեխա է, բազմազավակ ընտանիքից է |
| Վարքային | Սիրում է հասակակիցների հետ բակային տարբեր խաղեր։Ունի ընտանի կենդանիներ, որոնց խնամում է ինքնուրույն։ |
| Նպատակներ (ի՞նչ գործնական նպատակներ ունի) | Դպրոցում լավ սովորել և շուտ մեծանալ։ |
| Որոշիչներ (ղեկավարի արձագանք, հետազոտության արդյունքներ, այլ) | Երեխայի ծնողների համար կարևոր է մասնագետի փորձառությունը, հիվանդանոցային հարմարավետ պայմանները ևլավ համբավը։ |
| Մարտահրավերներ | Հիվանդանոցում գտնվելու կարճ ժամանակահատվածը և արագ ապաքինվելը։ |
| Մեր պրոդուկտը կօգնի անել… | Արագ վերադառնալ ակտիվ կյանքին, բակային խաղերին և դպրոց։ |
| Պրոդուկտի հետ տեսնում է խնդիրներ | Վախենում է բժիշկներից, սպիտակ խալաթավորներից, սրսկումներից։ |
| Մարքեթինգային առաջարկ | Անհատական հիվանդասենյակներ և առանձին սանհանգույցներ՝ պացիենտի և խնամակալի համար:  Մանկական խաղալիքներ հիվանդասենյակում։  Բուժանձնակազմի հոգատար լինելը։Հիվանդասենյակի, հիվանդանոցային սպիտակեղենի և այլ անհրաժեշտ հիգիենիկ պարագաների անվճար տրամադրում։ Տրամադրվում է անվճար դիետիկ նախաճաշ։ Մարզում առաջատար, արտասահմանում վերապատրաստված մանկական բժիշկներ։ |

# Օգտակար (արժեքային) առաջարկ

Էնդոսկոպիկ վիրաբուժություն

Մենք օգնում ենք վիրաբուժական առողջական խնդիրներ ունեցող անձանց՝ ստանալ բարձրակարգ էնդոսկոպիկ վիրահատական բուժօգնություն՝ նորագույն բժշկական սարքավորումներով, նորարարական մեթոդներով և փորձառու մասնագետներով հագեցած ժամանակակից կենտրոնում։

* Վիրահատությունները կատարվում են լապարասկոպիկ եղանակով, ինչը իր որակով, հարմարավետությամբ և արդյունավետությամբ էապես տարբերվում է ավանդական եղանակով իրականացվող բաց վիրահատություններից։
* Մինիմալ տրավմատիզմը և ստացիոնարում գտնվելու կարճ ժամանակահատվածը (1-3 օր)։
* Հետվիրահատական ցավերը գրեթե բացակայում են կամ շատ մեղմ են։
* Լապարոսկոպիկ վիրաբուժությունը առավել նախընտրելի և անվտանգ է, քանի որ ժամանակակից օպտիկայի և սարքերի օգնությամբ վիրահատական դաշտի պատկերը շատ ավելի մեծ է, քան այն, ինչ տեսնում է վիրաբույժը անզեն աչքերով:
* Էսթետիկ առումով ևս լապարոսկոպիկ վիրահատությունները համարվում են նախընտրելի՝ վիրահատությունից հետո բացակայում են սպիները։
* Վիրահատական ընթացքի ժամանակահատվածը զգալի կարճ է։
* Վերադարձ ակտիվ կյանքին հնարավոր է շատ կարճ ժամանահատված անց։
* Մեր կենտրոնում աշխատում են համապատասխան որակավորմամբ, արտերկրում բազվաթիվ վերապատրաստումներ անցած առաջատար մասնագետներ։
* Թիմը փորձառու է, արհեստավարժ և հոգատար։
* Կարիք չկա դիմելու Երևան քաղաքի որևէ կլինիկա նմանատիպ վիրահատության համար։ Մենք գործում ենք Գյումրի քաղաքում՝ ինչը առավել հարմարավետ և հասանելի է դառնում Շիրակի մարզի գյուղական և քաղաքային ազգաբնակչության համար։
* Էապես կրճատվում են հնարավոր հարակից ծախսերը՝ ճանապարհածախս, գիշերակաց և այլն։
* Մեզ մոտ ստեղծված են բոլոր պայմանները՝ հարմարավետ հիվանդասենյակներ, խնամակալի և պացիենտի համար, անհատական հանգստի սենյակներ, առկա է լաբորատոր և ախտորոշիչ էքսպրես հետազոտությունների հնարավորություն, խոհանոց, բակ և այլն։
* Վճարովի ծառայությունները կիրականացվենԵրևանյան կլինիկաների համեմատ 15-20 % ցածր գներով, միևնույն ժամանակ չգերազանցելով Շիրակի մարզում գործող այլ կենտրոնների կողմից մատոցվող ծառայություններիգներից:

Մանկաբուժություն

Մենք սպասարկում ենք նաև 0-18 տարեկան երեխաներին, ովքեր հաճախ են հիվանդանում սուր և շնչառական տարբեր հիվանդություններով՝ բուժումը և հսկողությունը իրականացնելով բացառապես անհատական հիվանդանոցային պայմաններում, անվճար հիվանդասենյակների տրամադրմամբ և իհարկե պետական պատվերի շրջանակներում։

* Կենտրոնում ստեղծված են բոլոր պայմանները հարմարավետ և անվտանգ բուժօգնություն ստանալու համար՝ առանձին հիվանդասենյակներ և սանհանգույցներ, որոնք նոր են վերանորոգված և կահավորված են լավագույն հիվանդանոցային գույքով: Օրինակ՝ հիվանդանոցային մահճակալները 5-աստիճանի հեռավար կառավարմամբ ֆունկցիոնալ մահճակալներ են, բժշկական հատուկ ներքնակներով՝ արտադրված արտասահմանյան լավագույն արտադրողների կողմից:
* Անհատական խնամքը առանձին հիվանդասենյակներում կբացառի հատկապես վիրուսային հիվանդությունների դեպքում կրկնակի վարակման կամ նույն հիվանդասենյակում գտնվող այլ պացիենտից կրկին վարակվելու վտանգից: Պահպանվում են ախտահանման և սանիտարահիգիենիկ հատուկ պայմանները:
* Հիվանդասենյակները տրամադրվում են անվճար: Հագեցած են անհրաժեշտ էլեկտրական սարքավորումներով՝ հեռուստացույց, սառնարան:
* Մեզ մոտ 0-18 տարեկան երեխաների բուժօգնությունը մատուցվելու է հիմնականում ՀՀ Առողջապահության նախարարության կողմից ֆինանսավորման՝ պետական պատվերի շրջանակում, իսկ ՀՀ քաղաքացիություն չունեցող անձանց համար վճարովի սկզբունքով:
* Մեզ մոտ աշխատում են մարզում առաջատար, բազմամյա փորձ ունեցող մանկաբույժներ:
* Հաճախակի կազմակերպվելու են արտասահմանյան առաջատար մանկական կլինիկաների լավագույն մասնագետների այցեր՝ բուժանձնակազմի վերապատրաստման, ինչպես նաև ազգաբնակչության համար խորհրդատվությունների տրամադրման նպատակով:
* Մեզ մոտ բուժօգնությունը զարգանում է արդի բժշկագիտության պահանջներին համահունչ: Օգտագործվելու են բոլոր գործընկերային կապերը թե ՀՀ-ում գործող լավագույն մանկական կլինիկաների՝ ի դեպս Արաբկիր ԲՀ, և թե արտասահմանյան՝ օրինակ Ավստրիայի Հանրապետության Շայբսի, Շփայզինգի, Ֆելդկիրխի մանկական հիվանդանոցների հետ մասնագետների այցերի կազմակերպման կամ հեռահար կերպով կոնկրետ դեպքերի քննարկման և փորձի փոխանակման նպատակով:

Հաշվի առնելով մեր թիրախային խմբի պահանջները՝ մեր օգտակար առաջարկը ունենալու է հետևյալ հատկանիշները.

* Էնդոսկոպիկ վիրահատական ժամանակակից մեթոդների առկայություն
* Փորձառու, վերապատրաստված մասնագետների առկայություն
* Լավ համբավ, ճանաչելիություն
* Բարձրակարգ անհատական սպասարկում
* Բազմաթիվ գոհունակ պացիենտներ, ովքեր միշտ խոսում են իրենց ստացած բուժօգնության որակից, ուշադրությունից և արագ ապաքինումից
* Անհատական անվճար հիվանդասենյակներ՝ հագեցած լավագույն հիվանդանոցային գույքով և լրացուցիչ էլ. տեխնիկայով
* Վիրուսային վարակիչ հիվանդությունների դեպքում անհատական բուժում և խնամք՝ բացառելով կրկնակի վարակման վտանգը
* Կենտրոնի տեղակայումը Գյումրի քաղաքում՝ անաղմուկ,մաքուր, կանաչապատ տարածք, ընդարձակ և անվճար ավտոկայանատեղի, մատուցված բարձրակարգ սպասարկման պայմաններում առավել մատչելի և հասանելի գներ

Մեր օգտակար (արժեքային) առաջարկները համարում ենք Շիրակի մարզում հազվադեպ հանդիպող, ինչպես նաև դժվար կրկնօրինակվող:

# Մարքետինգային ուղիներ

Ուղիներն առանձնացնում ենք ըստ հետևյալ կատեգորիաների՝

|  |  |  |  |
| --- | --- | --- | --- |
| Անվանում | Ինչպես ենք պլանավորում | Նպատակները որոնց ծառայում է կամ պետք է ծառայի | Ինչպես պետք է լավացնենք |
| Շուրջօրյա աշխատող կլինիկա՝ քաղաքի կենտրոնական հատվածում | ՀՀ, Շիրակի մարզ, ք․ Գյումրի, Շիրակացի փող․ 162 շենք | Պացիենտների շուրջօրյա սպասարկում, խորհրդատվություններ, հոսպիտալացում և վիրահատություններ | Բարեկարգել շենքի հարակից տարածքը՝ ավելացնել շենքի արտաքին գովազդ ցուցանակներ, արտաքին գեղեցիկ լուսավորություն։ |
| Արտաքին գովազդ /ցուցանակ, բիգբորդեր, պաստառներ/ Գյումրի քաղաքում | Պլանավորում ենք | Ճանաչելիության մեծացման, գործունեության հասցեի տեղեկացման նպատակով | Պատվիրվելու ենք գեղեցիկ պաստառներ և ցուցանակներ՝ արդեն իսկ մշակված լոգոտիպով։  Տեսանելի ձևով նշվելու են ֆեյսբուք, ինստագրամ, վեբկայքի, պաշտոնական էլ․ փոստի հասցեները։  Կոնտակտային այլ տվյալներ։ |
| Թվային մարքեթինգի, թարգեթինգ | Ընթացքի մեջ է | Նախնական գործող <https://www.facebook.com/Dr.AshotKurghinyan/>ֆեյսբուքյան էջը տարբեր վերլուծական ծրագրերի միջոցով՝popsters.com, jagajam.com, socialbakers.com միջոցով ուսումնասիրելիս առանձնացրել ենք հիմնական թիրախ խմբեր, ովքեր առավել հետաքրքրված են և հետևում են մեր ծառայություններին և նորություններին։ | Նշված ծրագրերի միջոցով հնարավոր է նաև համեմատական վերլուծություններ կատարել մրցակիցների սոցիալական կայքերի աշխատանքը և պարզել նրանց թույլ և ուժեղ կողմերը։ |
| Ֆեյսբուքյան էջ | Առկա է | Մատուցվող ծառայությունների վերաբերյալ ինֆորմացիայի տրամադրում, գովազդ, հաճախորդների ավելացում։ | Ունի անվանափոխության և որոշ ձևափոխությունների կարիք։ Ընթացքի մեջ է։ |
| Ինստագրամ | Պլանավորում ենք | Մատուցվող ծառայությունների վերաբերյալ ինֆորմացիայի տրամադրում, գովազդ, հաճախորդների ավելացում։ | Ընթացքի մեջ է |
| Վեբ-կայք | Պլանավորում ենք | ՀՀ Առողջապահության նախարարի կողմից հաստատված չափորոշիչի պահանջներին համապատասխան։ Դինամիկ զարգացող կայք՝ որոնողական համակարգերի առկայությամբ։ | Կայքում տեղադրվելու են մեր մոտ աշխատող մասնագետների մասին ինֆորմացիա՝ առցանց հերթագրման հնարավորությամբ, վճարովի ծառայությունների գնացուցակները, պետական պատվերից օգտվելու կարգը, տեսադարան՝ լուսանկարներով և վիդեոներով։ |
| Հեռուստատեսություն, ռադիո | Պլանավորում ենք | Տեղեկատվություն մատուցվող ծառայություններիվերաբերյալ, ինչպես նաև առաջատար մասնագետների այցերի վերաբերյալ հայտարարություններ։ | Պատվիրել տեսանյութեր, գովազդ։ Մասնակցել հաղորդաշարերի, տեղեկատվություն տարածել նաև մարզային հեռուստաընկերությունների լրատվական հաղորդումների միջոցով։ |
| Մեր պացիենտներ | Առկա է | Մեր մասին միշտ խոսում են մեր գոհունակ պացիենտները։ Այն ավելացնում է մեր հաճախորդների մոտ վստահությունը կլինիկայի հանդեպ։ | Կլինիկայում բժշկական սպասարկումը և բուժօգնությունը մշտապես պահել բարձր մակարդակի վրա։ Պացիենտների հետ դուրսգրումից հետո պահպանել հետադարձ կապը։ |
| Ապահովագրական ընկերություններ | Պլանավորում ենք | Բազմաթիվ քաղաքացիական և պետական ծառայողներ օգտվում են առողջության ապահովագրություն սոցիալական ծրագրերից, որը համակարգվում է ապահովագրական ընկերությունների կողմից։ Նոր գործընկերային կապերը խթանելու են հաճախորդների ավելացմանը։ | Մշակել ընթացակարգ ապահովագրական ընկերությունների հետ աշխատակարգի վերաբերյալ։ Ներկայացնել մեր ծառայությունների առանձնահատկությունները և առավելությունները։ |
| Բանկեր | Պլանավորում ենք | Շիրակի մարզը համարվում է սոցիալապես ամենախոցելի մարզը։ Ֆինանսական խնդիրների պատճառով հաճախ պացիենտները հետաձգում են այցը բժշկական կենտրոն՝ հետագայում առաջացնելով բարդություններ իրենց առողջական վիճակում։ | Հանդիպումներ ունենալ Գյումրի քաղաքի տարբեր բանկերի մասնաճյուղերի կառավարիչների հետ՝ մեր պացիենտներին արտոնյալ պայմաններով բժշկական վարկավորման տրամադրման համար։  Շիրակի մարզում այն լինելու է աննախադեպ։ |

# Հաճախորդների հետ հարաբերություններ

|  |  |  |
| --- | --- | --- |
| Շփման կետ | Ինչպես են կառուցվում հարաբերություններն այդ կետում | |
| Որտե՞ղ է հաճախորդը տեղեկանում ձեր պրոդուկտի մասին | Մեր կլինիկայում առաջարկվող բժշկական ծառայությունների մասին հաճախորդը կտեղեկացվի հեռուստատեսության և այլ մեդիաների գովազդներից, Ֆեյսբուք, Ինստագրամ սոցհարթակներից, կլինիկայի ֆեյսբուքյան էջից, ինչպես նաև կլինիկայում բուժսպասարկում ստացած պացիենտներից։ Spyur.am, med-practic.am, doctors.am վեբ կայքերից, արտաքին գովազդներից, գովազդային վահանակներից, պաստառներից | Առկա է գործող նախնական ֆեյսբուքյան էջ։  Ընթացքի մեջ են այդ էջի թարմացման և նորացման աշխատանքները, զուգահեռ ստեղծվելու է նաև ինստագրամյան էջ։Վեբ-կայքի ստեղծումը, այլ տեղեկատուներում գովազդ և կոնտակտային տվյալների տրամադրումը իրականացվելու է կլինիկայի գործունեության սկսման պահից։ |
| Դիտարկելիս/համեմատելիս ինչպե՞ս կարող եք փոխազդել | Մեր հաճախորդները նախքան ընտրություն կատարելը կարող են խորհրդակցել իրենց ընկերներից, ծանոթներից։ Լավագույն միջոց է նաև սոցցանցերից՝ մասնավորապես ֆեյսբուքում ներկայացված բժշկական կենտրոնների և մասնագետների առաջարկները համեմատելով և ֆեյսբուքյան review-ներին հետևելով։ | Մեր հաճախորդները սիրում են իրենց գոհունակությունը հայտնել ֆեյսբուքի իրենց անձնական էջերում, մեր պաշտոնական էջի Կարծիքներ բաժնում։ |
| Ինչպե՞ս է կատարվում գնումը | Մեր պարագայում բուժսպասարկումը իրականացվում է տեղում՝ հիվանդի այցելությամբ կամ հեռախոսազանգով որոշ մանրամասների նախքան այցը տեղեկանալով։ | Գործելու է հեռախոսազանգերին շուրջօրյա արձագանքումը։ |
| Ունե՞ք առաքում/տեղադրում/օգնություն | Շարժական սոնոգրաֆիկ և ռենտգեն ժամանակակից սարքավորումներով տեղում կանչի միջոցով կիրականացվի նախնական հետազոտություններ և անհրաժեշտության պարագայում պացիենտի տեղափոխում մեր կլինիկա՝ հետագա բուժումը իրականցնելու համար: | Նախատեսվում է ձեռքբերել շարժական սոնոգրաֆիկ և ռենտգեն ապարատներ։ |
| Հաճախորդը դիմու՞մ է սերվիսի համար։ Կատարու՞մ եք հետագա օգնություն։ Ինչպե՞ս։ Ի՞նչ ուղիներով։ | Մերկլինիկայումբուժված/վիրահատվածհիվանդներիհետագաայցերըևխորհրդատվությունները, գործիքայինհետազոտությոններընույնհիվանդությանհամարկկատարվենանվճար, կսպասարկվենարտահերթ, նույնպացիենտինայլուղեկցողհիվանդություններիկապացությամբբուժօգնությունըկկատարվիզեղչերով: | Հետվիրահատական վիրակապությունները և խորհրդատվությունները կատարվում են անվճար։ Հաճախորդները կայցելեն կլինիկա՝ նախապես հեռախոսազանգի միջոցով հերթագրվելով։ |
| Հաճախորդը վերադառնու՞մ է նոր գնումների համար | Մեր պարագայում հաճախորդ/ պացիենտը առողջական խնդիրներ ունենալու պարագայում կնախընտրի դիմել կրկին մեր կլինիկա, որտեղ ժամանակին ստացել է որակյալ բուժօգնություն, գոհ է եղել սպասարկումից և առողջացած գնացել է։ Վստահություն է ձեռք բերել։ Նա մեր կլինիկա կուղղորդի նաև իր ծանոթ բարեկամներին։ | Որակյալ բուժօգնության տրամադրում, անհատական մոտեցում, ուշադրություն և հոգատարություն բոլոր պացիենտներին։  Ստեղծվում են լավագույն հարմարավետ պայմանները թե՛ պացիենտի, թե՛ խնամակալի համար։ Կրկին դիմելու դեպքում կգործի զեղչային համակարգ։ |

# Եկամուտներ

Ընկերության եկամտի հիմնական աղբյուր են հանդիսանում պացիենտների կողմից վճարովի ծառայությունների դիմաց և ապահովագրական ընկերությունների կողմից կատարված վճարները, ինչպես նաև պետական պատվերի շրջանակներում ստացված ֆինանսավորումը։Վիրահատությունների և խորհրդատվությունների գները սահմանվում են Ընկերության կողմից հաստատված վճարովի ծառայությունների մատուցման գնացուցակով։

Վիրահատությունների գները սահմանվելու ենմիջինը 150 000-450 000 ՀՀ դրամ, որը մոտ 15-20% մատչելի է երևանյան կլինիկաների գներից։

Վճարովի ծառայություններից բացի գործելու է նաև պետական պատվերի համակարգը, որի դեպքում ֆինանսավորումը իրականացվելու է ՀՀ առողջապահության նախարարության կողմից՝ 0-18 տարեկան երեխաների անվճար բուժօգնության ծրագրի շրջանակներում։

Պետական պատվերը կգործի նաև Սոցիալապես անապահով խավի համար, մասնավորապես՝ Փարոսի 29 և ավել բալ ունեցող ընտանիքների համար վիրահատությունների համար։

Զինծառայողները և նրանց ընտանիքի անդամները ևս կօգտվեն պետական պատվերից։

ՀՀ ԱՆ հետ կնքված պայմանագրով կսահմանվեն այդ ծրագրերով մատուցվող ծառայությունների գները, որոնք նմանատիպ ծառայություններ մատուցող բոլոր հաստատություններում նույնն արժեքն ունեն։ Հավասար գնային պայմաններում մենք արագ կարող ենք առաջատար դիրքեր գրավել՝ շեշտը դնելով բարձրորակ և անհատական բուժսպասարկման և հավելյալ անվճար ծառայությունների տրամադրման վրա։

Առողջապահության ապահովագրությունըևս ներառում է ազգաբնակչության լայն շրջանակ՝ քաղաքացիական և պետական ծառայողները, բուժաշխատողները, մանկավարժները։

Վերջիններիս ստացած բուժօգնության դիմաց վճարումները կատարելու են ապահովագրական ընկերությունները։

Բժշկական վարկավորում-Շիրակի մարզը համարվում է սոցիալապես ամենախոցելի մարզը։ Գործընկեր բանկերի հետ կքննարկվեն մատչելի տարբերակներ ֆինանսական դժվարություններ ունեցող պացիենտներին՝ վիրահատության համար տեղում վարկավորման ձևակերպման համար։ Վստահաբար այն նոր ալիք կարող է առաջացնել մեր մարզում բուժհաստատություն դիմելիության ավելացման։

Կենտրոնը ունի բավականին բարենպաստ տեղակայում Գյումրի քաղաքում և հնարավոր է նաև որևէ ախտորոշիչ-լաբորատոր կենտրոնի տարածքի տրամադրումը վարձակալությամբ։

# Հիմնական գործառնություններ

|  |  |  |
| --- | --- | --- |
| Հիմնական գործառույթներ | Նկարագրություն | Հնարավոր ռիսկերի վերացման կամ մեղմացման գործողությունները |
| Շենքի վարձակալություն և կապիտալ վերանորոգում | Գյումրու համայնքապետարանից  ք․ Գյումրի, Շիրակացի 162 շենքի վարձակալություն։ Կապիտալ վերանորոգում։ | Ռիսկ կարող են հանդիսանալ վարձակալության պայմանագրում գնի և ժամկետների հնարավոր փոփոխությունները։  Գյումրու համայնքապետարան կներկայացվի երկարաժամկետ ներդրումային ծրագիր, որպեսզի շենքը տրամադրվի առնվազն 10 տարի ժամկետով, իսկ հնարավոր վաճառքի դեպքում՝ հաշվի առնելով Ընկերության կողմից կատարված մեծածավալ ներդրումները և շինության նպատակային օգտագործումը, Ընկերությանը տրվեն արտոնյալ պայմաններ։ |
| Հիվանդանոցային գույքով համալրում | Հարմարավետ հիվանդասենյակների կառուցում՝ առանձին սանհանգույցներով, հեռուստացույցով և սառնարաններով, որակյալ հիվանդանոցային գույքի գնում։ | Պացիենտների կողմից գույքի անփույթ օգտագործում և վնասում։ Նախօրոք տրամադրելու ենք իրազեկման թերթիկներ՝ ներքին կանոնակարգի և իրենց կողմից պատճառված վնասների փոխհատուցման կարգի վերաբերյալ։ |
| Բժշկական սարքավորումների գնում և տեղադրում | Ձեռք են բերվելու ժամանակակից բժշկական սարքավորումներ, որոնք ըստ ծառայությունների տեսակների կհամապատասխանեն ՀՀ Կառավարության 5 դեկտեմբերի 2002 թվականի N 1936-Ն որոշման պահանջներին։ | Սարքավորումները ձեռք են բերվելու լավագույն գնային առաջարկ և լավագույն որակ սկզբունքով և անպայման երաշխիքային սպասարկմամբ։ Մատակարար ընկերությունների տեխնիկ-մասնագետների կողմից մեր մասնագետների համար կիրականացվեն նաև սարքերի օգտագործման և շահագործման կանոնների վերաբերյալ ուսուցում։ |
| Մարդկային ռեսուրսների ներգրավում, վերապատրաստում | Մասնագետների ընտրությունը անց է կացվելու մրցույթային կարգով և փորձաշրջանով։  Նախատեսվում է ստեղծել 80 և ավելի աշխատատեղեր, միջին աշխատավարձը՝ բժիշկներ՝  շուրջ 700 000 ՀՀ դրամ ,  միջին բուժանձնակազմ՝ առնվազն 200 000 ՀՀ դրամ ,  կրտսեր բուժանձնակազմ՝ առնվազն 120 000 ՀՀ դրամ ։ | Մեծ աշխատակազմի դեպքում կարող են առաջանալ ֆինանսական մեծ ծախսեր։ Նախատեսում ենք մասնագետների հիմնական մասի հետ կնքել աշխատանքային պայմանագրեր, մի մասն էլ կաշխատեն հերթափոխային ծառայության մատուցման պայմանագրերով։ Մեզ մոտ աշխատակազմը լինելու է օպտիմալ։ |
| Մարքեթինգային գործողություններ | Մարքեթինգ և գովազդ, հայտարությունների տեղադրում սոցիալական կայքերում, ֆեյսբուքյան և ինստագրամյան էջերի առաջխաղացում՝ հայտարարություններ հիվանդների ընդունելության վերաբերյալ։ | Ոչ գրագետ մարքեթինգը կամ դրա բացակայությունը բացասական կերպով կարող է ազդել կենտրոնի մրցունակության և հեղինակության վրա։ Նոր հաճախորդների ներգրավվելու և ճանաչելիության մեծացման համար սոցիալական կայքերի ակտիվ վարումը խիստ անհրաժեշտ է։ |

# 9․Հիմնական ռեսուրսներ

Մեր բիզնեսի համար կարևորագույն ռեսուրսներ ենք համարում՝

* Շենքը - այն բավականին ընդարձակ է, լուսավոր, նորաոճ վերանորոգումով։ Ունի ընդունարան, բաժանմունքներ, վիրակապարան, հարմարավետ հիվանդասենյակներ, վիրահատարաններ, ախտահանման սենյակ, վարչատնտեսական մաս, խոհանոց, բակ, հարակից կանաչապատ այգի, հարմարավետ ավտոկայանատեղի։ Արտաքին գովազդի գեղեցիկ ցուցանակներ լոգոյով, շենքի արտաքին գեղեցիկ լուսավորություն։
* Բժշկական աշխատակազմը-մեր մոտ աշխատելու են մարզում լավ համբավ ունեցող, փորձառու, որակավորված մասնագետներ։ Մեր բուժանձնակազմը մասնագիտացված է լապարասկոպիկ վիրահատական մեթոդի իրականացմամբ, որը անչափ պահանջված և քիչ հանդիպող ծառայություն է համարվում Շիրակի մարզում։ Բուժանձնակազմի ընտրությունը կատարվելու է մրցույթային կարգով՝ հաշվի առնելով նաև ոլորտում աշխատանքային փորձը։ Թիմումընդգրկվելու են վիրահատող բժիշկներ, անեսթեզիոլոգներ, նեղ մասնագետներ, բժիշկ-լաբորանտներ, հերթապահ անձնակազմ (բժիշկ, բուժքույր, սանիտար), ինչպես նաև վարչատնտեսական անձնակազմ։
* Բժշկական սարքավորումներ-կենտրոնը հագեցվելու է անհրաժեշտ բժշկական ժամանակակից սարքավորումներով։ Կենտրոնը համալրվելու է եվրոպական չափանիշներին համապատասխան գերժամանակակից սարքավորումներով։
* Հարմարավետ պայմաններ-ստեղծվելու են անհատական սպասարկմանը օժանդակող պայմաններ՝ առանձին հիվանդասենյակներ սանհանգույցներով, բարձրակարգ հիվանդանոցային մահճակալներ և գույք, խոհանոցի առկայություն։ Տրամադրվելու է անվճար դիետիկ նախաճաշ բոլոր ստացիոնար հիվանդներին։
* Հաշվապահական ավտոմատացված ծրագրեր, լիցենզիաներ-ֆինանսական և հաշվապահական հաշվառման ավտոմատացում։ Մշտապես գործունեության վերահսկում, ռիսկերի կառավարում։
* Անձնական ներդրումներ –հիմնադիրների կողմից կատարվող ներդրումներ՝ առնվազն 600 մլն ՀՀ դրամ սահմաններում։

# 10․Հիմնական գործընկերներ

Մեր բիզնես մոդելը իրականացնելու համար մեր հիմնական գործընկերներն են՝

**ՏԻՄ եվ պետական մարմիններ**

**ՀԿ-ներ եվ շահառուներ**

**Մասնավոր լաբորատոր-ախտորոշիչ կենտրոն**

Եվրոլաբ ՍՊԸ

**Մատակարար ընկերություններ**

Կոնցեռն-Էներգոմաշ ՓԲԸ , Դիավանտ ՍՊԸ

**Այլ բուժհաստատություններ**

Արաբկիր ԲՀ, Արմենիա ՀԲԿ, ՎիտաԼոնգա ԲԿ, Հայ-ամերիկյան առողջության կենտրոն

**Բանկեր , լիզինգային և ապահովագրական ընկերություններ**

**Եվ իհարկե մեր գոհունակ Պացիենտները ))**



# 11․Ֆինանսական պլանավորում

\*Մանրամասն ֆինանսական պլանավորումը կներկայացվի ըստ պահանջի կից Exel աղյուսակով։

**Տնօրեն և բաժնետեր՝ Աշոտ Կուրղինյան**

**բաժնետեր ՝ Դավիթ Առաքելյան**